June | 2012 | FVZS Institute Blog | Stellenbosch University
26 June 2012, written by Sarel van Baalen
Nasiebou is net ŉ vriend ver – Kobus Kellerman
Die jeug van vandag is bevoorreg om groot te word in ŉ nuwe era, waar hulle saam kan help bou aan ŉ vreedsame Suid Afrika, skryf Kobus Kellerman.
Van kindsbeen af is ek geleer om te dink voordat ek praat. Vroeër geslagte het nie eers die kans gekry om hul mond oop te maak nie, want daar is geglo “kinders word gesien, nie gehoor nie”. Ons het ’n tyd betree waar dit nie nodig is om stil te bly nie en waar jy kan opstaan vir dit waaroor jy sterk voel. Die jeug van 1976 het dít moontlik gemaak vir almal. Die kuns lê daarin om jou woorde reg te kies.
Berigte en meningsartikels oor die gebeure van 16 Junie 1976 ontlok baie emosies by my, ŉ 23-jarige student. Die geweld, haat en aggressie van 16 Junie spring uit elke sin oor die gebeure van daardie dag. Ek lees dat die destydse eersteminister, adv John Vorster, aangevoer het intimidasie is teengewerk deur orde te handhaaf – teen enige koste. My vraag aan hom sou wees: Is dit ŉ kind se lewe werd?
Dag ná dag word geweld met geweld vergoed en meeste mense kyk gewoon anderpad. Waarom steur ons ons nie aan ander se pyn en smart totdat ons self – of dié na aan ons – iets soortgelyks ervaar nie? Is almal anders dan nie ons naaste nie? Is ons nie veronderstel om te stry vir wat eties regverdig en reg vir almal is nie, nie net die eie ek nie?
Tydens ŉ onlangse leierskapskursus van die Frederik Van Zyl Slabbert Instituut vir Studenteleierskapsontwikkeling aan die Universiteit Stellenbosch het ek besef dat daar baie verwarring onder studente is wat betref maatskaplike betrokkenheid en kulturele oorbrugging – veral op sosiale vlak.
Ons is bang om woorde te gebruik wat enigiemand dalk aanstoot kan gee. In die proses is ons egter dalk besig om te oorkompenseer, wat as vals geïnterpreteer kan word en die vorming van multi-kulturele vriendskappe negatief kan beïnvloed. Die kursus het ŉ veilige geleentheid geskep vir elkeen om sy mening te lug oor ons land se geskiedenis, huidige toestand en toekomstige moontlikhede. Lewensverhale, situasies en ervaringe wat gedeel is, het gelei tot ure se gesprekke – en ons sou maklik veel langer kon praat.
Die dinamika van die groep was van só ’n aard dat ons situasies vanuit mekaar se perspektiewe kon sien. Dit het ’n mens die gevoel – en selfs die wapenrusting – gegee om verandering in die wêreld mee te bring. Daar is ŉ definitiewe veiligheid en krag in ŉ groep, soos wat ook duidelik in die natuur sigbaar is. Ons as studente is geneig om dit te vergeet en kyk maar uit gewoonte anderpad, of tel ons woorde so vreeslik dat ons lippe skaars roer. Met 16 Junie vier ons ŉ betekenisvolle gedenkdag van jeugdiges wat hul stem dik gemaak het, opgetree en saamgestaan het vir dit wat regverdig is. Die krag van die jeug tesame met onderrig is ŉ sterk wapen wat die wêreld kan verander, soos oudpres. Nelson Mandela dit gestel het.
Ons is ongelooflik bevoorreg om groot te word in hierdie nuwe era, en as studente deel te neem aan wat om ons aangaan. So leer ons om verantwoordelikheid te aanvaar vir die skep van ŉ Suid-Afrika wat in vrede met homself saamleef. Dit is egter belangrik om te onthou hoewel die krag van die jeug in getalle is, elkeen van ons die plig het om ŉ verskil te maak. Ons moet ons afvra: Maak ek my stem dik vir wat regverdig is vir almal, of praat ek nou net omdat ek kan? As ons Suid-Afrika en die res van die wêreld wil verander, moet ons by die jeug begin. Deur ŉ positiewe gesindheid in te neem, en multi-kulturele vriendskappe te bou, kan ons baie vermag.
Ons moet dink voordat ons praat, maar ook onthou dat dit nie baie denkkrag verg om ander mense vriendelik te groet nie. Die leierskapskursus het bevestig dat ek meer moet praat én luister, doen én dink. En ŉ vriend wat jou kan help om dít te doen, maak alles soveel makliker.
* Kobus Kellerman is ŉ finalejaarstudent in BSc Bewaringsekologie aan die Universiteit Stellenbosch. In sy koshuis, Eendrag, is hy die hoofmentor van jonger studente.
20 June 2012, written by Sarel van Baalen
un[convention]al: A Playful Look at Social Innovation
un[convention]alis an opportunity for 100 high school youth and 50 adults to engage with social innovators in an environment that is youthful, creative and fun. It is an all-day event with presentations of exciting ideas, initiatives and inventions that have made a positive social impact. All of the presenters have been involved in unconventional approaches to effecting social change.
One example is the Bicycling Empowerment Network, whose mission is to address poverty and mobility through the promotion of the bicycle in all its forms. Another is the No Kak Eco Design Initiative, which is developing opportunities for youth entrepreneurship in the field of sustainable design.
Other presenters include The Big Issue, the No Kak Eco Design Initiative, Black Hat & Nimbus, Organization Unbound, Sacred Slam, See-Saw-Do, Trade-Mark, Zayaan Khan and Yako 440.
Large companies and government were considered the greatest contributors to the shaping of society but there is a growing sector of social enterprises, creative small businesses and innovative community projects that are making massive positive contributions to development and forcing us to reconsider traditional ideas about ‘making a difference’. Furthermore, there is a concern that formal basic education in South Africa is narrow in its focus and does not promote innovative thinking. High school youth are not generally exposed to the type of knowledge sharing that will take place at un[convention]al.
Re.think Leadership is very proud to be collaborating with the Frederik Van Zyl Slabbert Institute for Student Leadership Development in realising this project. un[convention]al takes place on 14 July 2012 at the AmaMaties Hub, Stellenbosch University.
More information about un[convention]al is available at http://www.rethink-leadership.org/unconventional.html and http://www.rethink-leadership.org/unconventional-presenters-list.html .
University students can contact Emile at emile@rethink-leadership.org to purchase tickets at R250 each.